Eesti tippmodell

"Eesti tippmodell" on Eesti tõsielusari. See põhineb Tyra Banksi loodud sarjal "Ameerika tippmodell", kus võisteldakse fotosessioonidel ja muudel katsetel tiitli "Eesti tippmodell" pärast. 

Auhindade seas on võimalus jõuda ajakirja Cosmopolitan kaanele ja leping modelliagentuuriga Premier Model Management.

Sarja formaat
Esimesel hooajal oli saatejuht Kaja Wunder, alates teisest hooajast juhtis saadet moekunstnik Liisi Eesmaa. Igal nädalal peavad võistlejad läbima katse, osalema fotosessioonil ja astuma kohtunike ette. Nädala lõpus jäetakse kõrvale üks või mitu võistlejat, kuni järele jääb vaid võitja. Selle poolest sarnaneb sari teiste tippmodellisarjadega. 

Tüdrukute esinemise järgi katsetel ja fotosessioonidel ning nende üldise hoiaku põhjal otsustavad kohtunikud, milline tüdruk peab lahkuma. Kui kohtunikud on otsuse teinud, kutsutakse kandidaadid tagasi ruumi. Saatejuht nimetab üksteise järel tüdrukud, kellel läks katses ja fotosessioonil hästi, ning annab neile koopia nende parimast fotost. Viimasele kahele tüdrukule, kelle nimesid pole nimetatud, selgitatakse, miks nad viimase kahe sekka jäid, ning üks neist saadetakse sarjast ära. Väljalangejale fotot ei anta.

Eesti tippmodelliks on kroonitud 4 tüdrukut: Helina Metsik (2012), Sandra Ude (2014), Aule Õun (2015) ja Kätlin Hallik (2016).

2. hooaja võistleja Kristine Smirnova osales 2014. aastal viienda hooaja Venemaa tippmodellis.

Hooajad
HooaegEsilinastusVõitja Teine kohtÜlejäänud võistlejad väljalangemise järjestusesVõistlejate arvSihtkoht 1 5. märts 2012 Helina Metsik Ksenia Vassiljeva Kerli Sabbal, Anne-Lys Kuldmaa-Pärisalu, Gerli Kai Sosaar ja Aleksandra Cherdakova, Anita Tumaš, Evelin Orav, Mari Naujokas, Ksenia Viksne, Adeline Vaher-Vahter, Lisann Luik, Keiu Simm (loobus), Triinu Lääne 14 London, Suurbritannia 2 14. oktoober 2013 Sandra Ude Kristine SmirnovaMonika Hatto Egle Hindrikson, Kelly Illak, Maria Raja, Gerttu Pajusalu, Grete Kinter, Kristiina-Liisa Rätto, Arni Oštšepkova, Kairi Eliaser, Olga Krõlova12Stockholm, Rootsi3 4. detsember 2014 Aule Õun Hendrik AdlerJekaterina BulgarinaLiise Hanni Hanna-Maria Sell, Kristina Trees, Mona Kattel, Hristina Parimskaja, Stefani Kask, Kevin Sarapuu, Sandro Malleus, Gerili Narusing 12 Milano, Itaalia4 14. detsember 2015 Kätlin Hallik German Pinelis Maria Bounty, Diana Haprova (diskvalifitseeriti), Taavet Suurmõts ja Liina Ilves, Joosep Padu, Kristjan Sõrg, Rait Nöör ja Alice Philips, Helena Pertens, Anastassia Bubnilkina, Antonio Sebastian Kass, Evelina Säkk 14 N/A

Välislingid

 Eesti tippmodell (2012) andmekogus IMDb (inglise)

Kategooria:Eesti tõsielusarjad
Kategooria:Kanal 2 telesaated